Men det var ikke nok. Hun forlangte, at hendes mand skulle have titel af minister, ellers ville hun øjeblikkeligt holde op med at lave store middagsselskaber for diplomatiet. Og prompte kom udnævnelsen. Men manden nåede dårligt at få trykt visitkort, før han døde. Herefter bad Den Dominikanske Republik Erna Hamilton om at overtage embedet, for bedre reklame kunne republikken ikke få. Men Udenrigsministeriet accepterede det aldrig. Det mente ikke, at man sådan kunne arve diplomatiske hverv. Det blæste grevinden på, og hun forlangte, at blive tituleret Minister Hamilton, når hun optrådte i ugeblade og tv-programmer.
Der er i dag ingen dansk generalkonsul for Den Dominikanske Republik.